Zasebna partija kavkaske braće
Zasebna partija kavkaske braće (, OPKB) je bila ilegalna organizacija koja je za vrijeme Drugog svjetskog rata okupljala antisovjetski i pro-njemački orijentirane kavkaske nacionaliste, pretežno Čečene i Inguše. Osnovao ju je 28. januara 1942. bivši sovjetski funkcionar i čečenski nacionalist Hasan Israilov na tajnom sastanku u Ordžonikidzeu (današnji Vladikavkaz u Sjevernoj Osetiji). Poticaj za stvaranje organizacije bila je njemačka invazija SSSR, koja je izglednim učinila kolaps sovjetske vlasti, odnosno njemačku podršku ustanku koji je pod Israilovljevim vodstvom izbio, odnosno u manjem intenzitetu već trajao dvije godine. Kako bi osigurao podršku svojih saveznika, Israilov je formalno prihvatio njihovu nacionalsocijalističku ideologiju, odnosno promijenio ime organizacije u Nacionalsocijalistička partija sjevernokavkaske braće (). Kada je u ljeto 1942. došle do velike njemačke ofenzive na Kavkaz, pristaše OBKP su njemačkim trupama nastojale pružiti pomoć. Tim aktivnostima je, međutim, ozbiljnu poteškoću predstavljao nedostatak koordinacije među ustaničkim grupama (koje su, prema nekim navodima, brojale oko 5000 ljudi), a posebno sa Mairbekom Šeripovom i njegovom tzv. Nacionalsocijalističkom ilegalnom čečeno-gorskom organizacijom. Veliki napor jedinica sovjetskog NKVD da pobunu zatru u početku, ali i poraz Nijemaca kod Staljingrada i njihovo povlačenje sa Kavkaza te sovjetske ponude o amnestiji su dovele do postepenog gašenja ustanka. Dio pripadnika OPKB se uspio povući zajedno sa Nijemcima na zapad, te je do kraja rata služio Nijemcima u propagandne svrhe; tada je OBKP pod njemačkim pokroviteljstvom izdavala novine Gasawat.

Povezano 
 Operacija Šamil
 Konfederacija gorskih naroda Kavkaza

Vanjske veze 
 «Кавказские орлы» Третьего рейха 

Nacističke partije
Historija Čečenije
Kolaboracija u Drugom svjetskom ratu